Diari Oficial de la Generalitat Valenciana


Sumari del DOGV 9092, del 25-05-2021 (2021/5556)

ACORD de 30 d'abril de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Juan Francisco Verdú Serralta.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5556


Data del document
:   30-04-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'abril de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Juan Francisco Verdú Serralta. [2021/5556]  
Núm. d'expedient: ABI 135/2020.  
Causant: Juan Francisco Verdú Serralta. DNI \*\*\*\*855\*\*.  
Lloc i data de la defunció: València, 31 d'octubre de 2017.  
Últim domicili: Gandia (València).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant un ofici del Jutjat de Primera Instància número 5 de Gandia, procediment d'execució títols de judicials 321/2020, de la defunció, el 31 d'octubre de 2017, de Juan Francisco Verdú Serralta, amb el DNI \*\*\*\*855\*\*.  
De les actuacions prèvies resulta que va atorgar testament, no obstant això el jutjat esmentat més amunt hi adjunta les renúncies de les persones cridades a heretar.  
Una vegada acreditat l'empadronament del causant a l'Ajuntament de Gandia i atés que no consta l'existència d'altres persones amb aquest dret, és procedent iniciar el procediment administratiu dirigit a efectuar la declaració de la Generalitat com a hereva abintestada.  
  
Fonaments de dret  
En compliment del que estableix l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i d'acord amb el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, escau incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i sobre la base del que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestada de Juan Francisco Verdú Serralta, de conformitat amb el que preveu l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Efectuar els actes i les comprovacions que calga per a determinar la procedència dels drets successoris de l'Administració de la Generalitat i incloure en l'expedient totes les dades que s'hi puguen obtindre sobre el causant i els béns i drets seus.  
A aquest efecte, si aquesta documentació no l'haguera remesa l'òrgan judicial o la persona titular de la notaria, s'ha de sol·licitar de les autoritats i del personal funcionari públic, dels registres i de la resta d'arxius públics, la informació sobre el causant i els béns i drets de titularitat seua que s'estime necessària per a la instrucció més adient de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona pot presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 30 d'abril de 2021.- La directora general del Sector Públic i Patrimoni: Isabel Castelló García.